Boererate.com: Vroulike dokters beter as manlike dokters?
Vroulike dokters beter as manlike dokters?
’n Navorsingspan aan die Universiteit van Montreal het bevind dat die kwaliteit sorg van vroulike dokters beter is as die van hul manlike kollegas. Die groep het ook bevind dat manlike dokters meer produktief is as vroulike dokters.
Die bevinding van die studie was dat ’n manlike dokter tans sowat 1 000 prosedures meer per jaar uitvoer as ’n vroulike dokter. Die studie wys egter daarop dat hoewel produktiewe dokters op die oog af meer “winsgewend” sou lyk vir ’n hospitaal, hulle “produktiwiteit” oor die langtermyn implikasies inhou vir hulle en die pasiënte.
Vroulike dokters spandeer oor die algemeen meer tyd met hul pasiënte en sorg dat hulle die korrekte medikasie bekom en gereelde ondersoeke ondergaan. Hospitale moet dalk herbesin oor kwaliteit sorg versus laer produktiwiteit.